b'\n_START_ARTICLE_\nVictim Of The City\n_START_SECTION_\nHistorie\n_START_PARAGRAPH_\nSinglen udkom som en s\xc3\xa5kaldt "dobbelt A-side single", med nummeret Heat som andet nummer p\xc3\xa5 udgivelsen. Dette betyder at begge numre t\xc3\xa6ller lige meget, som da The Beatles udgav deres "Penny Lane/Strawberry Fields Forever" single i februar 1967. D\xc3\xban\xc3\xa9 havde valgt denne fremgangsm\xc3\xa5de, da bandet ville promovere "Victim Of The City" i Danmark, mens "Heat" skulle have mere opm\xc3\xa6rksomhed i Tyskland._NEWLINE_Victim Of The City indeholder to vokaler, da den normale forsanger Matt Kolstrup har f\xc3\xa5et selskab ved mikrofonen af guitarist Cecilie Dyrberg._NEWLINE_Nummeret blev genudgivet p\xc3\xa5 EP\'en Leaving Metropolis fra maj 2010, hvor James Kayn lavede et remix p\xc3\xa5 6:40 minutter._NEWLINE_Musikvideoen til sangen er instrueret af Casper Balslev, og havde premiere den 25. juni 2009.\n_START_SECTION_\nProduktion\n_START_PARAGRAPH_\nSangen blev ligesom resten af Enter Metropolis indspillet i Hansen Studios i Ribe.'